Document ID: 31997D0747

Odločba Komisije
z dne 27. oktobra 1997
o obsegu in pogostnosti vzorčenja, predvidenega v Direktivi Sveta 96/23/ES za nadzor nekaterih snovi in njihovih ostankov v nekaterih živalskih proizvodih
(Besedilo velja za EGP)
(97/747/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 96/23/ES z dne 29. aprila 1996 o ukrepih za nadzor nekaterih snovi in njihovih ostankov v živih živalih in živalskih proizvodih ter o razveljavitvi Direktiv 85/358/EGS in 86/469/EGS ter odločb 89/187/EGS in 91/664/EGS [1], in zlasti člena 6(2) Direktive,
ker Priloga IV k Direktivi 96/23/ES določa obseg in pogostnost vzorčenja za žive živali in nekatere živalske proizvode iz Priloge II ter nalaga Komisiji, da jih opredeli za nekatere druge živalske proizvode;
ker Direktiva Sveta 85/73/EGS z dne 29. januarja 1985 o financiranju veterinarskih pregledov in preverjanj, zajetih v direktivah 89/662/EGS, 90/425/EGS, 90/675/EGS in 91/496/EGS [2], nazadnje spremenjene z Direktivo 96/43/ES [3], določa v Prilogi B honorarje, namenjene za zagotavljanje izvajanja pregledov živih živali in proizvodov živalskega izvora iz Direktive 96/23/ES;
ker je glede na pridobljene izkušnje z obstoječimi nacionalnimi ukrepi in informacije, ki jih je posredovala Komisija po obstoječih zahtevah Skupnosti, treba določiti obseg in pogostnost vzorčenja za živalske proizvode, ki še niso navedeni v Prilogi IV k Direktivi 96/23/ES;
ker morajo biti obseg in pogostnost vzorčenja, predvideni v tej odločbi, vključeni v načrte za nadzor ostankov najpozneje do posodobitve, predvidene za leto 1999, ki jih predložijo države članice do 31. marca 1999;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Obseg in pogostnost vzorčenja za nadzor nekaterih snovi in njihovih ostankov v mleku, jajcih, mesu kuncev, uplenjene in gojene divjadi ter v medu sta določena v Prilogi k tej odločbi, ki dopolnjuje obseg in pogostnost vzorčenja, določena v Priloge IV k Direktivi 96/23/ES.
Člen 2
Obseg in pogostnost vzorčenja iz člena 1 je treba upoštevati v posodobljenih načrtih za nadzor ostankov, ki jih predložijo države članice za leto 1999.
Člen 3
Ta odločba je naslovljena na države članice.
V Bruslju, 27. oktobra 1997

Labels: 0
15
17
6